کؤرپهلرده یوخو رئژیمی ساغلام اینکیشافین آچاریدیر
کؤرپهلرده یوخو رئژیمی ساغلام اینکیشافین آچاریدیر
حاضیرلایان: حسن واحدی
کؤرپه [نوزاد] بؤیودن عائلهلرین یاشادیغی ان اهمیتلی چتینلیكلردن بیری، کؤرپهلرینین اوزون مدت قایدایا دوشمهین گئجه یوخولاریدیر. دیلیمیزه یئرلشن "کؤرپهلر کیمی یاتماق" دئییمینه قارشی، کؤرپهلرین درین و کسیلمز بیر گئجه یوخوسونا گئتمهلری آنا-آتالار اوچون چوخ واخت خیالدان او طرفه کئچمیر.
اوشاق ساعت 22.00 'ده ان درین یوخوسوندا اولمالیدیر!
اوشاقلارین یوخویا اولان احتیاجلاری و یوخو مدتلری بؤیومه دؤورلرینه گؤره دییشر. یئنی دوغولان دؤور، ان چوخ یوخویا احتیاجی اولان دؤوردور. یئنی دوغولان کؤرپهنین یوخوسو 18-20 ساعتا قدر چاتا بیلر. بؤیودوکجه قاوراما حیسسی اینکیشاف ائدن اوشاغین، یوخو مدتی ده قیسالاجاقتیر. بؤیومه هورمونو ساعت 22.00 اطرافیندا ان یوکسک سویهلره چاتاجاق. بو سببله اوشاق هانسی یاشدا اولورسا اولسون، بو ساعتلاردا درین یوخودا اولمالیدیر.
یازینین آردی...
بیرینجى دفعه آذربایجانتورکجهسینده/ تریز
بیرینجى دفعه آذربایجانتورکجهسینده
تریز(TRIZ) نهدیر؟
یارادیجی موشکول آچما نظریهسی
حاضیرلایان: حسین واحدی
تریز، روسجا، "یارادیجی موشکول آچما نظریهسی" معناسینی وئرن،"Teoriya Resheniya Izobretatelskikh Zadatch" سؤزلرینین باش حرفلریندن مئیدانا گلیب.
تریز یاناشماسی[روش]، اینگیلیسجه "Theory of the Solution of Inventive Problems" و یا تورکجه "یارادیجی چتینلیک آچما نظریهسی" اولاراق تعیین اولونور.
آیریجا ادبیاتدا اینگیلیسجه "Theory of Inventive Problems Solving " سؤزلرینین باش حرفلریندن عبارت اولان TIPS"" قیسالتماسی دا ایستیفاده ائدیلیر.
تریز تاریخچهسی
بو اصول، 1946-جی ایلده سووئتلر بیرلیگی پاتئنت[حق ثبت اختراع] ادارهسینده چالیشماقدا اولان "گئنریچ ساولوویج آلتشوللئر" [Saulovich Genrich Altshuller] و ایشیولداشلاری طرفیندن، دونیا اوزرینده وار اولان تخمینن 2.000.000 پاتئنتین [حق ثبت اختراع] آراشدیریلماسی و اورتاق خصوصیتلرینه گؤره سیرالاما[طبقهبندی] ایله اینکیشاف[توسعه] ائتدیریلمیشدیر.
تریز؛ تصادفی فیکیر توپلانماسی اوزرینه قورولموش بئیین فیرتیناسی[طوفان مغزی] کیمی تئکنیکالارین عکسینه؛ قدیمی سیستئملرین یاخشیلاشدیریلماسی یادا یئنی سیستئملرین حاضرلانماسی اوچون آلقوریتمیک[الگوریتمی] یاناشمالاری ایستیفاده ائدیر. بونا گؤره تخمینلرین چوخو، الدهکی معلوماتلارین قیمتلندیریلمهسینه اساسلانیر.
یازینین آردی ...
رئکلاملارین فایدالاری وضررلری
حاضیرلایان: حسین واحدی
آل وئر ائتمهدن اول آل/گؤتورجه ییمیز محصوللارین قیمتلرینی آراشدیرار عینی کئیفیتدکی محصولون ان اوجوزونو آل/گؤتورمهیه چالیشاریق. چونکی لازیملی آراشدیرمانی ائتمزسک پول اؤدهیهرک ضرره اوغرایا بیلریک. رئکلاملار ایشده تام بو نقطهده بیزه بازار حاقیندا معلومات و بیر آز دا سئوینج وئرهرک کؤمکچی اولارلار.
خصوصیله حیاتیمیزا تئلئویزیون گیردیکدن سونرا، رئکلامسیز بیر حیات دوشونه بیلمز حالا گلدیک. تک تئلئویزیون مو؟ رئکلام قزئتلرده، فیلم ده، رادیودا، دووار پاننولاریندا و ژورناللاردا دا وار. حتی کوچهلر، کارایوللاری بئله رنگلی، ماراقلی رئکلاملارلا دولو.
یاخشی رئکلام، ایلندیریجی و ماراقلیدیر. رئکلاملار سایهسینده نه یی، نه اوچون، هارادان ساتین آلا بیلجه ییمیزی اؤیرنریک.
رئکلاملارین مقصدی، بازارا تقدیم ائدیلن یئنی بیر محصولو تانیداراق تؤكه دیجی (مصرف كننده) معلوماتلاندیرماق و عینی زاماندا اوره تیجی (تولید كننده) قازانج الده ائتمهسینی تعمین ائتمکدیر. محصولو چیخارانلار، بو محصولون بازارداکی ان یاخشی، ان کئیفیتلی، ان چوخ ایشه یارایان و ان اوجوز محصول اولدوغونو ادعا ائدرلر.
رئکلاملارین باش چئویریجی جازیبهدارلیغینا قاپیلمامالیییق. رئکلاملارین تأثیرینده قالاراراق ائدجه ییمیز سهولی یا دا گرکسیز آل وئرلر ایصرافا دوشمهمیزه سبب اولا بیلر. بونا گؤره رئکلامی ائدیلن محصول و خیدمتلر آراسیندان احتیاجیمیزا و عائله بودجهمیزه ان اویغون اولانینی سئچملیگیک.
رئکلاملار هر واخت گئرچه یی عکس ائتدیرمهیه بیلر. محصول و خیدمتلرین یاخشی یؤنلرینی (جهت لرینی) تانیدار. ساتین آلماغی دوشوندوگوموز محصولون رئکلاملاردا دیله گتیریلمهین اسکیک و ضعیف یؤن لرینه ده دقت یئتیرملیگیک. هله سهولی و خاراب چیخما احتیمالینی دوشونهرک آل/گؤتورجه ییمیز محصولو موطلق گؤرملیگیک. بئله ائتسک، آلدادیجی رئکلاملار بیزیم اوچون کابوسا چئوریلمز.
رئکلامین پیسی اولماز، دئمهدن اول بیر دفعه داها دوشونملیگیک.
- رئكلام: آگهی، تبلیغ
رئكلام اینجه صنعتی/ حسین واحدی
رئكلام اینجه صنعتی
یازان: حسین
واحدی
بیزیم هامیمیز، آزدان-چوخدان رئكلام كلمه سی ایله تانیشیق. رئكلام آدی گلنده، یئتیری لرده، گؤروب ائشیتدیغیمیز، رئكلاملاری دوشونوروك. دئمك اولار، رئكلام لارا آلیشمیشیق. هر تئلویزیون دا وئریلن وئرلیشین اؤنجه سی، ایچه ریسی و سونراسی رئكلاما باخیریق. دئمك اولار رئكلام بیزیم یاشاییشیمیزین بیر بوجاغی اولوبدور. هر گون فلان مارك دا اولان موبایلین زنگی ایله یوخودان اویانیریق. بئهمان مارك دا اولان سوتو ایچیریك. فلان دیش فیرچیسان ایشله دیریك. بئهمان ماركالی پالتارلاری گئییریك و... . یعنی هر لحظهمیز بیر رئكلامی و ماركی رئكلام ائتمهك ایله سوووشور. بو اوزدن رئكلام چوخ مهم بیر موضوع ساییلیر. اونا دیققت ائتمك ایسه داها مهم دیر.
اصلینده رئكلامین مهم هدفی، اؤز محصولوموزا (هر نه اولور اولسون) موشتری تاپماق، بازار آچماق و او بازاردا موفق آددیم آتماق و بازاردا گوجلو قالماق دیر. بو دئدیكلریمیزه باخساق، رئكلام بیر اینجه صنعت (هنر) سیراسینا گله بیلر. ایندیكی دونیادا سایسیز قدر مارك، محصول و... اولان یئرده بازار آچماق، بازاری اداره ائتمك و موفق اولماق بس هنردیر.
رئكلام ائتمك چوخ ساده بیر ایش دیر. آنجاق اساس یارادیجیلیق رئكلاملاردادیر. یعنی دوزگون و فایدالی رئكلام ائتمك یوللارینی بیلمكدیر. رئكلاملاردا، چكیجیلیگه (جذابیته)، موشتری ایستكلری ایله احتیاج لارینا، هدفیمیزه، اؤز میللی كولتوروموزه، دوز اولماغا، موشترینین علاقه سینی چكمه یه، اینسانی دهیرلره اهمیت وئرمهیه و... دقت ائدیب دهیر وئرمه لیییك.
رئكلام لاردا یارادیجی (خلاق) اولماق دا چوخ مهم دیر. محصولوموزا موشترینین اوره یینده نئجه یئر آچا بیلریك؟ بو سوالا، یارادیجی رئكلامچیلار جاواب وئریرلر. مثلا بیر اوتوبوس رئكلامینی گؤزده آلین. رئكلام بئله تصویره چكیلب، یایین لاپ ایستی چاغیدیر. آنجاق رئكلام اولان اوتوبوسون ایچیندهكی موسافیرلر چوخ دینج، راحات ایله شیب، صندله لم وئریبلر. طراوتلی بیر هاوا اوتوبوسون ایچینده دولانیر و هامی لذت آپاریر. بو بیر اوتوبوس خدمتلرین وئرن شیركتین رئكلامی یوخسا اوتوبوس قوشان شیركتین رئكلامی اولا بیلر.
باشقا میثال دا بیر مذاكرهنی گؤزه آلین. اوچ نفر بیر ماسانین باشیندا ایلهشیب دانیشیرلار. موضوع؛ ایش وئرمكدیر. رئیس ماسانین آرخاسیندا و ایكی نفرایشلهمهیه گلیبلر. دانیشیق آراسیندا رئیس تئز-تئز او ایكی نفرین گئییمی ایله دیش لرینه باخیر. ایش دالیجا اولانلارین بیر معمولی گئیینیب آنجاق دیشلری پارلاییر. اوبیری نفر باهالی كت-شالوار گئییب، آنجاق دیشلری سیگار چكمك دن یوخسا دیش فیرچاسی وورماماق دا، سارالیب چیركین اولوبدور. بو اوزدن مذاكره نین سونو بللی دیر! بو رئكلام دا دیش خمیری، دیش فیرچاسی و یا سیگار چكمهیین تاثیرینی گؤسترمك اولار.
آشاغیداكی گؤرونتولو رئكلاملاردا هر شئی آچیق-آیدین اولاجاق دیر:
بو بیر باشماق رئكلامیدیر. بو یارادیجیلیق رئكلام دا، باشماغین پارلاقلیغین، آینا یئرینه ایشلتمه یی گؤستریبلر.
بو رئكلام دا، ماشین لارین ایزین توتماق هدفه آلینیب دیر. بوتون ماشین لار گؤز آلتیندا دیر.
اورك سیگار چكمك اثرینده بئله بیر دوروما دوشوبدور! رئكلام دغروداندا هنردیر.
بو رئكلام دا، موتورسیكلت سورنین پالتارلار ایله بوركونون نه قدر گؤونلی اولدوغونو گؤستریب لر.
جاده نه وضعیت ده اولور اولسون، بو رئكلام دا رئكلام اولان لاستیك كورلانمازدیر
بللی اولدوغو كیمی رئكلام اینجه صنعت ساییلاراق، داها چوخ یارادیجیلیق ایله ایلگی ده دیر.قایناق: رئكلامچیلیق ایله بازار آچما مودورلویو
---------------------------------------------------------------------------------------------------------------------------------------------------------------------------------
سؤزلوك:
اینجه صنعت: هنر
رئكلام: تبلیغ
یارادیجی: خلاق
یارادیجیلیق: خلاقیتبازار آچما: بازاریابی
AzConvert
Az convert بیلگى سایار آراجى ایله، لاتین الیفباسى نى، عرب الیفباسینا و ترسینه چئویره بیلرسینیز. بونون یانیندا کریل الیفباسیدا واردیر. اومود ائدیرم یارارلاناجاقسینیز.
AzConvert
is a free open source transliterator for Azerbaijani language.
Transliteration
- Latin script --> arabic script
- Arabic script --> Latin script
- Cyrillic script --> Latin script
Download
Linux and Mac users can checkout the SVN repository and build the sourcecode themselves using Qt tools.
AzConvert SVN repository:
https://azconvert.svn.sourceforge.net/svnroot/azconvert
azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab prs_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab pes_Arab pes_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab unk azb_Arab azb_Arab pes_Arab azb_Arab azb_Arab glg_Latn azb_Arab glg_Latn eng_Latn eng_Latn nno_Latn nno_Latn nno_Latn scn_Latn eng_Latn ast_Latn cat_Latn